Guðmundur í Brimi þaggaði niður í þingmanni Jón Hákon Halldórsson skrifar 5. júní 2012 14:01 Guðmundur Kristjánsson , forstjóri Brims , bað Jón Gunnarsson um að hafa sig hægan . mynd / pjetur Guðmundur Kristjánsson , eigandi útgerðarfyrirtækisins Brims , þaggaði niður í Jóni Gunnarssyni , þingmanni Sjálfstæðisflokksins , á fundi Brims með sjómönnum og fiskverkafólki á Miðbakkanum í dag . Þótt Steingrími J. Sigfússyni , sjávarútvegs - og landbúnaðarráðherra , hafi verið boðið auk þingmanna var fundurinn aðallega til upplýsinga fyrir starfsfólk Brims . „ Nei , við töluðum um þetta í símann og þetta er bara ekki í boði , " sagði Guðmundur þegar Jón Gunnarsson hugðist bera upp spurningu . Fundurinn var annars fjölsóttur en þar fór Guðmundur yfir mat stjórnenda fyrirtækisins á áhrifum frumvarpa um fiskveiðistjórnunarkerfið og auðlindagjald á rekstur fyrirtækisins .